Στον Πόντο συνέβησαν αρκετοί εξισλαμισμοί μετά την πτώση της Τραπεζούντας (1461). Πολλοί μάλιστα εξισλαμισθέντες -όπως οι Λαζοί, που εξισλαμίστηκαν μάλλον τον 17ο αιώνα, έγιναν πιο φανατικοί από τους Τούρκους και ο Ελληνορθόδοξος πληθυσμός ήταν αναγκασμένος να υφίσταται τις βιαιοπραγίες τους. Έτσι, πολλοί Χριστιανοί δεν έβλεπαν άλλη διέξοδο από την αλλαξοπιστία. Εξισλαμίστηκαν πολλά χωριά στην περιοχή της Νικόπολης και Κολώνιας. Oι κάτοικοί τους, όπως συνέβη με πολλούς νεομουσουλμάνους, έγιναν πιο φανατικοί από τους Τούρκους. Μόνη εξαίρεση αποτελούσαν οι κάτοικοι της Ζάππας που κρατούσαν σε απόσταση τους Τούρκους.